ระเบียบกรุงเทพมหานครระเบียบกรุงเทพมหานครว่าด้วยการกำหนดหลักเกณฑ์วิธีการ และค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกันพ.ศ.๒๕๓๗ อาศัยอำนาจตามความในมาตรา ๔๙แห่งพระราชบัญญัติระเบียบบริหารราชกรุงเทพมหานคร พ.ศ. ๒๕๒๘ และข้อ ๖แห่งข้อบัญญัติกรุงเทพมหานคร เรื่องค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกัน พ.ศ. ๒๕๓๖ผู้ว่าราชการกรุงเทพมหานครจึงกำหนดระเบียบขึ้นไว้ ดังต่อไปนี้ข้อ ๑ระเบียบนี้เรียกว่า ระเบียบกรุงเทพมหานครว่าด้วยการกำหนดหลักเกณฑ์วิธีการ และค่าใช้จ่ายเกี่ยกับการพัฒนาทรัพย์สินที่ประชาชนทั่วไปใช้สอยร่วมกันพ.ศ. ๒๕๓๗ข้อ ๒[๑]ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓บรรดาระเบียบ ข้อบังคับ ประกาศหรือคำสั่งใดในส่วนที่กำหนดไว้ในระเบียบนี้ หรือซึ่งขัดหรือแย้งกับระเบียบนี้ให้ใช้ระเบียบนี้แทนข้อ ๔ในระเบียบนี้ทรัพย์สินหมายความว่า อสังหาริมทรัพย์ สังหาริมทรัพย์ที่ประชาชนทั่วไปใช้สอยร่วมกัน เช่นที่ดิน สิ่งก่อสร้าง อาคาร สะพาน ทางเท้า ถนน ตรอก ซอย และสาธารณูปโภค เป็นต้นหน่วยงาน หมายความว่าหน่วยงานตามกฎหมายว่าด้วยระเบียบบริหารราชการกรุงเทพมหานครและส่วนราชการตามประกาศกรุงเทพมหานครว่าด้วยการแบ่งส่วนราชการภายในหน่วยงานและการกำหนดอำนาจหน้าที่ของส่วนราชการกรุงเทพมหานครที่ไม่ต่ำกว่ากองข้อ ๕การพัฒนาทรัพย์สินที่เจ้าของกรรมสิทธิ์ยินยอมให้ประชาชนเข้าใช้สอยเสมือนสาธารณสมบัติของแผ่นดินโดยมิให้หวงห้ามหรือสงวนสิทธิ์ในทรัพย์สินดังกล่าวติดต่อกันมาเป็นเวลาไม่น้อยกว่า๑๐ ปี ให้หน่วยงานถือปฏิบัติดังนี้(๑) ทรัพย์สินดังกล่าวมีสภาพชำรุดทรุดโทรมและประชาชนได้รับความเดือดร้อนสมควรได้รับการพัฒนา(๒) ให้หน่วยงานตรวจสอบและบันทึกปากคำจากประชาชนที่ใช้ประโยชน์หรือเคยใช้ประโยชน์จากทรัพย์สินหรือบริเวณใกล้เคียงไม่น้อยกว่า๕ ราย(๓) ให้หน่วยงานปิดประกาศโดยเปิดเผย ณบริเวณที่จะพัฒนาและทุกสำนักงานเขตไม่น้อยกว่า ๓๐ วัน ให้ประชาชนทั่วไปทราบว่ากรุงเทพมหานครจะดำเนินการพัฒนาทรัพย์สิน หากเจ้าของกรรมสิทธิ์คัดค้านให้ยื่นคำร้องต่อหน่วยงานเจ้าของเรื่องภายในกำหนดข้อ ๖การพัฒนาทรัพย์สินที่เจ้าของกรรมสิทธิ์ได้แสดงเจตนาเป็นลายลักษณ์อักษรยกให้กรุงเทพมหานครหรือให้เป็นสาธารณสมบัติของแผ่นดิน เจ้าของกรรมสิทธ์จะต้องแสดงเอกสารสิทธิ์พร้อมทั้งยื่นหนังสือแสดงเจตนายกกรรมสิทธิ์ให้กรุงเทพมหานคร หรือยกให้เป็นสาธารณสมบัติของแผ่นดินพร้อมแผนที่สังเขปและให้หน่วยงานถือปฏิบัติดังนี้(๑) กรณียกกรรมสิทธิ์ให้กรุงเทพมหานครก่อนที่จะดำเนินการพัฒนาทรัพย์สินจะต้องจดทะเบียนโอนกรรมสิทธิ์ให้เสร็จสิ้นเสียก่อนโดยที่หากเป็นการยกให้บางส่วนจะต้องให้เจ้าของกรรมสิทธิ์ยื่นขอรังวัดแบ่งแยกต่อสำนักงานที่ดินกรุงเทพมหานครเพื่อทำการจดทะเบียนโอนกรรมสิทธิ์ที่ดินส่วนที่ยกให้เป็นของกรุงเทพมหานครหรือจะจดทะเบียนกรรมสิทธิ์รวมก็ได้ ทั้งนี้ โดยความเห็นชอบของปลัดกรุงเทพมหานครและให้ปลัดกรุงเทพมหานครหรือผู้ที่ปลัดกรุงเทพมหานครมอบหมายเป็นผู้มีอำนาจในการจดทะเบียนรับโอนกรรมสิทธิ์(๒)กรณียกให้เป็นสาธารณสมบัติของแผ่นดินประเภททรัพย์สินสำหรับพลเมืองใช้ร่วมกันให้หน่วยงานเข้าดำเนินการพัฒนาทรัพย์สินได้ทันทีที่มีการยกให้แล้วแต่ต้องส่งสำเนาหนังสือแสดงเจตนายกกรรมสิทธิ์พร้อมแผนที่สังเขปแจ้งให้หน่วยงานที่เกี่ยวข้องและสำนักงานที่ดินกรุงเทพมหานครทราบและดำเนินการให้มีการจดทะเบียนเป็นสาธารณสมบัติของแผ่นดินต่อไปโดยที่หากเป็นการยกให้บางส่วนจะต้องให้เจ้าของกรรมสิทธิ์ยื่นขอรังวัดแบ่งแยกส่วนที่จะยกให้เพื่อจดทะเบียนเป็นสาธารณสมบัติของแผ่นดินหากเป็นการยกให้ทั้งแปลงให้เจ้าของยื่นขอจดทะเบียนเป็นสาธารณสมบัติของแผ่นดินต่อไปข้อ ๗การพัฒนาทรัพย์สินที่เจ้าของยินยอมให้กรุงเทพมหานครใช้สอยเช่าหรือเจ้าของทะเบียนสิทธิเหนือพื้นดินหรือจดทะเบียนภารจำยอมให้กรุงเทพมหานครให้หน่วยงานถือปฏิบัติโดยความเห็นชอบของปลัดกรุงเทพมหานคร ดังนี้(๑)กรณีเจ้าของกรรมสิทธิ์ยินยอมให้กรุงเทพมหานครใช้สอยทรัพย์สินให้หน่วยงานดำเนินการทำสัญญากับเจ้าของกรรมสิทธิ์ตามแบบท้ายระเบียบนี้ให้เสร็จเรียบร้อยก่อนที่จะดำเนินการพัฒนาทรัพย์สินในกรณีที่เจ้าของทรัพย์สินยินยอมให้กรุงเทพมหานครใช้สอยทรัพย์สินโดยมีกำหนดเวลาให้หน่วยงานกำหนดเวลาใช้สอยทรัพย์สินให้คุ้มค่ากับงบประมาณสำหรับการพัฒนาทรัพย์สิน(๒)กรณีเจ้าของกรรมสิทธิ์ยินยอมให้กรุงเทพมหานครเช่าทรัพย์สินให้หน่วยงานดำเนินการทำสัญญากับเจ้าของกรรมสิทธิ์ตามแบบท้ายระเบียบนี้ให้เสร็จเรียบร้อยก่อนที่จะดำเนินการพัฒนาทรัพย์สินโดยให้หน่วยงานกำหนดเวลาใช้สอยทรัพย์สินให้คุ้มค่ากับค่าเช่าและงบประมาณสำหรับการพัฒนาทรัพย์สิน(๓)กรณีเจ้าของที่ดินยินยอมให้กรุงเทพมหานครใช้สอยที่ดินโดยจดทะเบียนสิทธิเหนือพื้นดินให้หน่วยงานดำเนินการทำสัญญากับเจ้าของกรรมสิทธิ์ตามแบบท้ายระเบียบนี้และจดทะเบียนสิทธิเหนือพื้นดินต่อเจ้าพนักงานที่ดินให้แล้วเสร็จก่อนที่จะดำเนินการพัฒนาทรัพย์สินการจดทะเบียนสิทธิเหนือพื้นดินให้หน่วยงานกำหนดเวลาใช้สอยทรัพย์สินให้คุ้มค่ากับค่าตอบแทนและงบประมาณสำหรับการพัฒนาทรัพย์สิน(๔) กรณีเจ้าของอสังหาริมทรัพย์ยินยอมให้กรุงเทพมหานครใช้สอยอสังหาริมทรัพย์โดยจดทะเบียนภารจำยอมให้หน่วยงานดำเนินการทำสัญญากับเจ้าของกรรมสิทธิ์ตามแบบท้ายระเบียบนี้และจดทะเบียนภารจำยอมต่อเจ้าพนักงานที่ดินให้แล้วเสร็จก่อนที่จะดำเนินการพัฒนาทรัพย์สินการจดทะเบียนภารจำยอม ให้หน่วยงานกำหนดเวลาใช้สอยทรัพย์สินให้คุ้มค่ากับค่าตอบแทนและงบประมาณสำหรับการพัฒนาทรัพย์สินการลงนามในสัญญาและหรือการจดทะเบียนตามข้อนี้ให้เป็นอำนาจของปลัดกรุงเทพมหานคร หรือผู้ที่ปลัดกรุงเทพมหานครมอบหมายข้อ ๘การพัฒนาทรัพย์สินของส่วนราชการอื่นกรุงเทพมหานครจะเข้าไปดำเนินการได้ในกรณีที่สวนราชการเจ้าของทรัพย์สินได้แสดงเจตนาเป็นหนังสือยินยอมให้กรุงเทพมหานครเข้าไปดำเนินการเพื่อให้ประชาชนทั่วไปใช้สอยร่วมกันเสมือนสาธารณสมบัติของแผ่นดินและต้องมิใช่เป็นการดำเนินการเพื่อประโยชน์ของส่วนราชการนั้นโดยเฉพาะข้อ ๙ในกรณีที่มีปัญหาเกี่ยวกับการปฏิบัติตามระเบียบนี้ให้นำเสนอปลัดกรุงเทพมหานครพิจารณาสั่งการข้อ ๑๐ในกรณีที่มีเหตุพิเศษสมควรปฏิบัติเป็นอย่างอื่นหรือไม่มีกำหนดไว้ในระเบียบนี้ให้เสนอผู้ว่าราชการกรุงเทพมหานครพิจารณาสั่งการเป็นคราว ๆ ไปข้อ ๑๑ให้ปลัดกรุงเทพมหานครรักษาการตามระเบียบนี้และให้มีอำนาจออกคำสั่งเพื่อปฏิบัติการให้เป็นไปตามระเบียบนี้ประกาศณ วันที่ ๑๓ ตุลาคม พ.ศ. ๒๕๓๗ร้อยเอกกฤษฏา อรุณวงษ์ ณ อยุธยาผู้ว่าราชการกรุงเทพมหานคร[เอกสารแนบ] [๒]๑.สัญญายินยอมให้ใช้สอยทรัพย์สินเพื่อติดตั้งไฟฟ้าส่องสว่าง๒.สัญญายินยอมให้ใช้สอยทรัพย์สิน๓.สัญญาให้เช่าทรัพย์สิน๔.สัญญายินยอมให้ใช้สอยทรัพย์สินโดยจดทะเบียนสิทธิเหนือพื้นดินหรือจดทะเบียนภารจำยอม(ดูข้อมูลจากภาพกฎหมาย)ระเบียบกรุงเทพมหานครว่าด้วยการกำหนดหลักเกณฑ์วิธีการ และค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกัน(ฉบับที่ ๒) พ.ศ. ๒๕๔๒[๓]ระเบียบกรุงเทพมหานครว่าด้วยการกำหนดหลักเกณฑ์ วิธีการและค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกัน (ฉบับที่๓) พ.ศ. ๒๕๔๘[๔]ระเบียบกรุงเทพมหานครว่าด้วยการกำหนดหลักเกณฑ์ วิธีการและค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกัน (ฉบับที่๔) พ.ศ. ๒๕๔๘[๕]วชิระ/จัดทำ๑มีนาคม ๒๕๕๐[๑] ราชกิจจานุเบกษาเล่ม๑๑๑/ตอนพิเศษ ๕๒ ง/หน้า ๕๔/๑ พฤศจิกายน ๒๕๓๗[๒] แบบสัญญาท้ายระเบียบกรุงเทพมหานครว่าด้วยการกำหนดหลักเกณฑ์วิธีการ และค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกันพ.ศ. ๒๕๓๗ แก้ไขเพิ่มเติมโดย ระเบียบกรุงเทพมหานคร ว่าด้วยการกำหนดหลักเกณฑ์วิธีการ และค่าใช้จ่ายเกี่ยวกับการพัฒนาทรัพย์สินที่ประชาชนทั่วไปใช้สอยร่วมกัน(ฉบับที่ ๔) พ.ศ. ๒๕๔๘[๓] ราชกิจจานุเบกษา เล่ม ๑๑๖/ตอนพิเศษ ๘๙ ง/หน้า ๙/๓ พฤศจิกายน๒๕๔๒[๔] ราชกิจจานุเบกษาเล่ม ๑๒๒/ตอนพิเศษ ๓๗ ง/หน้า ๔๘/๙ พฤษภาคม ๒๕๔๘[๕] ราชกิจจานุเบกษาเล่ม ๑๒๓/ตอนพิเศษ ๒๕ ง/หน้า ๓๐/๑๗ กุมภาพันธ์ ๒๕๔๙